Persónuupplýsingar sem safnað er Við stofnun aðgangs í Appinu þarf notandi að skrá upplýsingar um nafn , kennitölu , símanúmer og netfang sitt . Við notkun lausnarinnar eru allar aðgerðir notanda í Appinu skráðar og vistaðar hjá okkur í þeim tilgangi að geta stofnað aðgang fyrir notanda , til að geta veitt honum lausnina á grundvelli samnings milli notanda og okkar , til að geta sannreynt og staðfest þær aðgerðir sem notandi nýtir sér með Pay , til að halda utan um greiðslusögu notanda og til að tryggja öryggi , þ.m.t. rekstrarlegt öryggi , lausnarinnar . Við framkvæmd greiðslu með lausninni eru vistaðar hjá okkur upplýsingar um dagsetningu , tímasetningu og upphæð greiðslu og heiti söluaðila . Þá safnast einnig afrit af greiðslukvittunum notanda frá söluaðila í Appið . Hafi notandi samþykkt það sérstaklega verða jafnframt aðgengilegar greiðslukvittanir söluaðila án þess að hann hafi notað Pay við framkvæmd greiðslunnar , svo lengi sem hann greiddi með greiðslukorti sem skráð er í Pay . Við notkun á Appinu safnast og vistast sjálfkrafa hjá okkur eftirfarandi upplýsingar um símtæki notanda í þeim tilgangi að afla vitneskju um notkun á lausninni svo við getum aðlagað lausnina betur að þörfum notanda hennar , ásamt því að hafa til staðar rekjanleika aðgerða sem notandi grípur til með notkun á lausninni : einkvæmt auðkenni notanda og símanúmer , og upplýsingar um hvort kveikt sé á Bluetooth í símtæki notanda . Í því skyni að geta haldið utan um tölfræðiupplýsingar um notendur lausnarinnar söfnum við upplýsingum um kyn , fjölskyldustærð og hjúskaparstöðu notenda . Það sama á við um notkun á upplýsingum úr Þjóðskrá í þeim tilgangi að senda notanda einstaklingsmiðaða þjónustu . Þá munum við nota upplýsingarnar til að geta sett sig í samband við notanda í viðskiptalegum tilgangi , þ.á m. í þeim tilgangi að tilkynna notanda um breytingar á lausninni , svo sem á virkni hennar eða stillingum . Síminn sinnir jafnframt notendaþjónustu við notendur og tekur á móti ábendingum og / eða kvörtunum frá notendum í tengslum við Pay . Þá kunnum við eftir atvikum að þurfa veita notendum stoðþjónustu eða bilanagreiningu , sé um það samið , og í slíkum tilvikum kunnum við að leita aðstoðar frá Símanum . Í þeim tilvikum þegar notandi óskar eftir að skrá fyrirtækjakort í lausnina munum við senda skilaboð á reikningshafa með upplýsingum um að notandi hafi óskað eftir að virkja kortið . Heimili reikningshafi slíka notkun getur hann sent virkjunarkóða á notanda . Varðveislutími Allar upplýsingar eru vistaðar á meðan notandi telst enn vera notandi Pay . Séu persónuupplýsingar óáreiðanlegar munum við , með hliðsjón af tilgangi vinnslunnar , gera viðeigandi ráðstafanir til þess að þær verði leiðréttar eða þeim eytt . Við munum gera viðeigandi tæknilegar og skipulagslegar ráðstafanir til að tryggja öryggi persónuupplýsinga , m.a. með það að markmiði að koma í veg fyrir mannleg mistök , þjófnað , svik eða aðra misnotkun á upplýsingum , sbr. einnig gr. 6. í skilmálum Pay . Þá á notandi rétt á að fá persónuupplýsingar sínar leiðréttar , séu þær rangar eða óáreiðanlegar . Því er mikilvægt að notandi tilkynni okkur um allar breytingar sem kunna að verða á persónuupplýsingum þeim sem notandi hefur látið okkur í té , á þeim tíma sem við á . Samband það sem stofnast milli notanda og söluaðila hvað varðar notkun á vildar - og / eða meðlimakortinu er okkur alfarið óviðkomandi , að öðru leyti en því að við tökum að okkur milligöngu hvað varðar viðtöku á umsókn notanda um útgáfu eða virkjun á korti og sér til þess að notandi njóti viðeigandi afsláttarkjara sem samstarfsaðili hefur ákveðið . Tilboðsgátt samstarfsaðila Í gegnum Pay getur notandi valið um að virkja afslætti og / eða tilboð frá samstarfsaðilum okkar hjá viðkomandi samstarfsaðila eða þriðja aðila . Samband það sem stofnast milli notanda og samstarfsaðila eða þriðja aðila hvað varðar notkun á afsláttarkjörum / tilboðum er okkur alfarið óviðkomandi , að öðru leyti en því að við tökum að okkur milligöngu hvað varðar birtingu á umræddum afsláttum / tilboðum , að halda utan um hvaða notendur hafa virkjað hvaða afslætti / tilboð , og eftir atvikum að senda markaðsskilaboð til notenda í gegnum appið samkvæmt fyrirmælum samstarfsaðila . Í tengslum við þessa milligöngu mun félagið vinna með tilgreindar persónuupplýsingar notenda . Þessar upplýsingar vinnur félagið sem vinnsluaðili fyrir hönd viðkomandi samstarfsaðila , sem koma fram sem ábyrgðaraðilar í skilningi persónuverndarlaga . Félagið vinnur eingöngu persónuupplýsingar samkvæmt fyrirmælum samstarfsaðila og á grundvelli sérstaks vinnslusamnings . Í þeim tilvikum sem samstarfsaðili hefur bundið afsláttarkjör / tilboð sín eða þriðja aðila við tiltekin skilyrði kann samstarfsaðili einnig að fela Farsímagreiðslum að sannreyna hvort notandi Pay uppfylli viðkomandi skilyrði óski notandi eftir því að virkja viðkomandi afslátt / tilboð . Það fer eftir eðli skilyrðanna hvaða persónuupplýsingar Farsímagreiðslur kann að vinna um notanda . Nánari upplýsingar um það hvaða persónuupplýsingar Farsímagreiðslur kunna að vinna fyrir hönd samstarfsaðila í tengslum við tilboðsgátt samstarfsaðilans má finna í skilmálum og persónuverndarstefnum samstarfsaðila og eru notendur hvattir til þess að kynna sér þær . Í þeim tilvikum sem notandi telur að ágreiningur sé uppi milli hans og Pay varðandi meðferð persónuupplýsinga um sig hefur hann rétt á að senda kvörtun þess efnis til Persónuverndar . Í einstaka tilvikum gæti Pay talið nauðsynlegt að senda viðskiptavini tölvupóst eða SMS með upplýsingum um sérstakar breytingar sem varðar vinnslu persónuupplýsinga um þá . Stefna þessi er gefin út af Farsímagreiðslum og er hún hluti af skilmálum Pay . Stefnan tók gildi þann 22. febrúar 2018 og var hún síðast uppfærð í september 2019 . Símaappið persónuverndarstefna Símaappið er smáforrit ( e. App ) Símans sem aðgengilegt er á Google Play og í Apple App Store . Síminn gætir þess að þeir þættir vinnslunnar sem Síminn hefur með höndum , sem ábyrgðaraðili vinnslu , í tengslum við notkun lausnarinnar séu í samræmi við slíka löggjöf . Ekki er þörf á að vera innskráður í Appinu til þess að klára slík kaup . Við notkun á Símaappinu safnast og vistast sjálfkrafa hjá Símanum eftirfarandi upplýsingar um símtæki notanda í þeim tilgangi að afla vitneskju um notkun á Appinu svo Síminn geti aðlagað Appið betur að þörfum notanda , ásamt því að hafa til staðar rekjanleika aðgerða sem notandi framkvæmir í Appinu : -Tegund og útgáfa stýrikerfis -Einkvæmt auðkenni notanda og símanúmer Notandi ber ábyrgð á réttleika þeirra upplýsinga sem hann skráir í Appið hverju sinni , einkum símanúmer sitt og eftir atvikum greiðslukortanúmer . Viðtakendur upplýsinga Þær upplýsingar sem safnast við notkun lausnarinnar eru vistaðar hjá eða á vegum Símans á Íslandi . Aðrar upplýsingar um Frelsisáfyllingar , sem framkvæmdar eru í gegnum Símaappið , varðveitast lengur hjá Símanum , í samræmi við lög og til að tryggja réttleika og rekjanleika greiðslna og til að uppfylla kröfur laga , einkum bókhaldslaga . Að öðru leyti gætir Síminn þess að varðveita einungis persónugreinanleg gögn um notendur Símaappsins í samræmi við lög og málefnaleg ástæða er fyrir hendi . Nákvæmni og áreiðanleiki upplýsinga Upplýsingar sem eru aðgengilegar notanda í Símaappinu eru birtar úr öðrum kerfum Símans , en einungis í allt að sex mánuði aftur í tímann . Aðrar upplýsingar sem notandi hefur sjálfur skráð í Appið eru ekki á ábyrgð Símans og ber notanda að gæta þess að slíkar upplýsingar séu nákvæmar og áreiðanlegar . Þá getur notandi óskað eftir því að fá upplýsingar um þá vinnslu sem á sér stað hjá Símanum um hann , enda standi hagsmunir annarra því ekki í vegi . Síminn skal bregðast við erindi notanda eins fljótt og auðið er með skriflegum hætti , nema notandi óski annars . Síminn gætir þess að þeir þættir vinnslunnar sem Síminn hefur með höndum , sem ábyrgðaraðili vinnslu , í tengslum við notkun lausnarinnar séu í samræmi við slíka löggjöf . Persónuupplýsingar sem safnað er ‍ Við fyrstu innskráningu getur notandi valið hvort hann vilji nota Appið frítt til að nálgast sjónvarpsþjónustu Símans , eða hvort hann vilji skrá sig inn sem áskrifandi að sjónvarpsþjónustu Símans ( s.k. Premium aðgangur ) . Við stofnun Premium aðgangs þarf notandi einungis að skrá númer myndlykilsins sem tengdur er við sjónvarpsþjónustu Símans til að geta veitt notanda aðgang að myndefni í samræmi við sjónvarpsáskrift sína hjá Símanum . Þá eru upplýsingarnar notaðar til að tryggja gæði og virkni Appsins og ef þörf krefur vegna stoðþjónustu og bilanagreiningu . Varðveislutími Síminn gætir þess að varðveita einungis persónugreinanleg gögn um notendur smáforritsins í samræmi við lög og málefnaleg ástæða er fyrir hendi . Nákvæmni og áreiðanleiki upplýsinga Við innskráningu í Appið ber notandi ábyrgð á réttleika og áreiðanleika þeirra upplýsinga sem hann sjálfur skráir , einkum símanúmer og / eða netfang ef valin er innskráning með Facebook eða Google . Notandi hefur rétt til andmæla söfnun Símans á persónuupplýsingum telji hann að slík söfnun sé ekki í samræmi við tilgang hennar , að meðalhófs sé ekki gætt eða ef hann telur að sama árangri sé hægt að ná með mildari aðferðum . Síminn áskilur sér rétt til að vinna með og greina ópersónugreinanlegar upplýsingar um notkun notanda á Sjónvarp Símans appinu , til áframhaldandi vöruþróunar og / eða til að bæta virkni smáforritsins . Kvartanir og beiðnir Kvörtunum eða beiðnum frá notendum vegna vinnslu persónuupplýsinga í tengslum við snjallforritið , t.d. í tengslum við gr. 8. í stefnu þessari , skal koma á framfæri við Símann með skriflegum hætti á siminn.is ( „ Hafa samband “ eða „ Netspjall “ ) eða með því að hringja í síma 800-7000 . Hugbúnaðarlausnin er tengd tækjabúnaði ( t.d. ökurita ) sem komið er fyrir í bifreið notanda . Persónuverndarstefna þessi gildir um vinnslu Símans á þeim persónuupplýsingum notanda sem unnið er með í tengslum við notkun á lausninni Snjallari Bílar . Við skráningu á aðgangi í hugbúnaðarlausninni og við notkun lausnarinnar er unnið með persónugreinanlegar upplýsingar notanda eins og nánar er kveðið á um í stefnu þessari . Nánar er fjallað um þau tilvik í gr. 5 í stefnu þessari . Persónuupplýsingar sem safnað er Við stofnun aðgangs í hugbúnaðarlausninni þarf notandi að skrá upplýsingar um nafn , kennitölu og netfang . Slíkir aðilar teljast vera aukanotendur . Smáforrit ; Notendur hafa einnig val um að hlaða niður smáforriti Símans ( App ) , Síminn Snjallir Bílar , til að nálgast lausnina . Hvað smáforritið varðar þá er tilgangur vinnslunnar jafnframt að staðfesta tengsl á milli síma og ökutækis . Þá mun Síminn nota upplýsingarnar til að hafa samband við notanda í viðskiptalegum tilgangi , þ.á m. í þeim tilgangi að tilkynna notanda um breytingar á lausninni , þegar og ef þess gerist þörf og í því skyni að geta sent notanda reikninga til að gjaldfæra fyrir notkun á lausninni í samræmi við samning aðila . Viðtakendur upplýsinga Þær upplýsingar sem safnast við notkun lausnarinnar um tengd ökutæki í gegnum tækjabúnað og snjallforrit eru vistaðar hjá Modus Solutions LLC ( „ Modus “ ) í Írlandi . Notkun lausnarinnar í vinnuréttarsambandi Þegar lausnin er notuð af fyrirtækjum , þ.á m. í vinnuréttarsambandi , skal slíkur notandi teljast ábyrgur fyrir þeirri vinnslu persónuupplýsinga sem fer fram þegar hann eða einhver á hans vegum notar þjónustuna , þ. á m. aukanotendur . Skulu aðilar gera með sér skriflegan vinnslusamning um vinnslu Símans óski notandi þess . Um notkun lausnarinnar í vinnuréttarsambandi , eða öðrum tilvikum þar sem notandi útvegar og / eða hefur aðgang að aðgöngum aukanotenda , fer að öðru leyti eftir samkomulagi þeirra sín á milli og eru slíkir samningar Símanum óviðkomandi . Varðveislutími Persónuupplýsingar notanda verða ekki varðveittar lengur en þörf krefur miðað við tilgang vinnslunnar . Séu persónuupplýsingar óáreiðanlegar mun Síminn , með hliðsjón af tilgangi vinnslunnar , gera viðeigandi ráðstafanir til þess að þær verði leiðréttar eða þeim eytt . Notandi hefur rétt til andmæla söfnun Símans á persónuupplýsingum telji hann að slík söfnun sé ekki í samræmi við tilgang hennar , að meðalhófs sé ekki gætt eða ef hann telur að sama árangri væri hægt að ná með mildari aðferðum . Kvartanir og beiðnir Kvartanir og beiðnir notanda vegna vinnslu Símans á persónuupplýsingum í tengslum við hugbúnaðarlausnina skal koma á framfæri við Símann með skriflegum hætti eða með því að hafa samband símleiðis við þjónustuver . Aukanotandi skal beina kvörtunum og beiðnum til viðeigandi notanda með aukinn aðgang , eða eftir atvikum til Persónuverndar ef ágreiningur er til staðar . Skilmálar þessir kveða á um réttindi og skyldur viðskiptavina Símans að Spotify Premium og Spotify Premium for Family . Verð fyrir þjónustuna er auglýst hér . Allir viðskiptavinir Símans geta greitt Spotify Premium og Spotify Premium for Family á símareikningi . Uppsögn á Spotify Premium og Spotify Premium for Family tekur gildi næstu mánaðamót á eftir . Við uppsögn á fjarskiptaþjónustu mun viðkomandi fjarskiptaþjónusta loka samstundis . Síminn Pay Persónuverndarstefna og skilmálar fyrir Pay . Pay er greiðslulausn sem dótturfélag Símans hf. , Farsímagreiðslur ehf. , bjóða í formi Apps ( snjallforrits ) á Google Play og í Apple App Store . Með því að skrá þig sem notanda í Pay og staðfesta að þú hafir kynnt þér , skilið og samþykkt neðangreinda skilmála hefur þú undirgengist skilmála Farsímagreiðslna ehf. , kt. 471103-2250 , Ármúla 25 , 108 Reykjavík , ( hér eftir „ Farsímagreiðslur “ eða „ við “ ) , eins og þeir eru á hverjum tíma , og fela þeir í sér heildarsamning milli okkar og þín sem notanda , um notkun Pay ( einnig vísað til sem „ samningsins “ ) . Í skilmálum þessum er einnig vísað til lausnarinnar Pay sem „ lausnarinnar “ , „ Pay “ og / eða „ Appsins “ . Notandi skal kynna sér vandlega skilmála þessa áður en stofnaður er aðgangur í Pay og er samþykki skilmálanna forsenda þess að notandi megi og geti notað lausnina . Óski notandi eftir hliðræðu afriti af skilmálum þessum skal notandi koma slíkri beiðni á framfæri við Farsímagreiðslur . Notandi er jafnframt hvattur til að vista afrit af þeim skilmálum sem hann samþykkir áður en hann byrjar að nota Pay . Skilmálar Pay , eins og þeir eru hverju sinni , eru birtir á www.siminn.is og einnig aðgengilegir í gegnum Appið Pay . Leiðbeiningar um notkunarmöguleika lausnarinnar eru að finna á www.siminn.is / pay , m.a. um hvernig notandi getur nálgast greiðslukvittun eða greiðslusögu sína . Skilmálar þessir hafa ekki áhrif á þau gjöld og / eða kostnað sem notandi kann að þurfa greiða fjarskiptafélagi sínu , viðskiptabanka , kortaútgefanda sínum eða öðrum þriðju aðilum í tengslum við þjónustu umræddra aðila sem byggja á lausninni . 1.1 . Skilyrði fyrir notkun Pay Til þess að notandi geti notað lausnina Pay þarf hann að hafa : snjalltæki ( snjallsíma eða lófatölvu ) þar sem hann hefur hlaðið niður Pay úr App Store , eða Google Play , greiðslukort ( debet - og / eða kreditkort ) útgefið til handa notanda á Íslandi , farsímanúmer , og Við stofnun aðgangs í Appinu þarf notandi að skrá framangreindar upplýsingar í nýskráningarferli Pay , ásamt nafni sínu og kennitölu . Í þeim tilvikum getur notandi tengt greiðslukort lögaðila við lausnina . Það er hins vegar forsenda fyrir notkun á fyrirtækjakorti að forsvarsmaður lögaðila hafi sérstaklega samþykkt notkun á kortinu með virkjunarkóða . Hugtakið „ notandi “ í skilmálum þessum skjal jafnframt eiga við um lögaðila þann sem er rétthafi fyrirtækjakortsins auk hins eiginlega notanda , eftir því sem við á . Við áskiljum okkur rétt til að meina aðilum skráningu sem notanda í Pay ef við teljum slíka skráningu ekki þjóna viðskiptalegum hagsmunum okkar . Aðgangur notanda að Pay skal aðeins vera notaður af honum sjálfum og er notanda óheimilt að deila aðgangsupplýsingum með þriðja aðila eða á annan hátt veita þriðja aðila aðgang að persónulegum aðgangi sínum að Pay . Notandi skal tryggja leynd aðgangsupplýsinga sinna og ber ábyrgð á hvers kyns tjóni sem kann að hljótast af því að aðgangsupplýsingar rati til þriðja aðila , hvort sem það er með vitneskju notanda eður ei . Notandi sem auðkennir sig með réttu lykilorði , sbr. gr. 1.3 . , er álitinn réttur eigandi viðkomandi notendaaðgangs að Pay og hefur einungis sá aðili heimild til að framkvæma aðgerðir á þeim notendaaðgangi í Pay . Notandi ber ávallt fulla ábyrgð á öllum aðgerðum sem staðfestar hafa verið með framangreindum hætti í Pay . Við nýskráningu ber notanda að auðkenna sig , annað hvort með rafrænum skilríkjum í lausninni eða með notkun kóða sem notandi fær sendan í netbanka sinn . Að innskráningu lokinni skal notandi velja staðfestingarkóða ( hér eftir „ PIN-númer “ ) sem notandi skal nota til auðkenningar í hvert sinn sem hann greiðir með Pay . Vegna öryggisástæðna skal notandi ekki hafa sama PIN-númer fyrir Pay og hann notar sem aðgangskóða til þess að aflæsa snjallsíma sinn . PIN-númerið skal heldur ekki vera það sama og fyrir skráð greiðslukort notanda í Pay . Notandi getur jafnframt valið á eigin ábyrgð að auðkenna greiðslur í Pay með fingrafari , styðji snjalltæki notanda slíka auðkenningarleið . Notandi skal tryggja að aðeins hans fingrafar sé skráð í símtækinu vegna öryggisástæðna . Sé slík auðkenningarleið notuð er hún á ábyrgð notanda . Við notkun á fingrafari sem auðkenningarleið berast engar upplýsingar um fingrafarið til okkar . Í þeim tilvikum sem við teljum þörf á , til eflingar öryggis lausnarinnar , kann notanda að vera skylt að auðkenna sig í fleiri tilvikum við notkun lausnarinnar . Við skráningu í lausnina og notkun hennar verða til upplýsingar sem Farsímagreiðslur safna og tengjast notanda , þ. á m. greiðslusaga notanda og greiðslukvittanir , sem og upplýsingar sem notandi skráir í lausnina , sbr. gr. 1.1 . og 1.3 . Þessar upplýsingar teljast til persónugreinanlegra upplýsinga í skilningi laga nr. 90 / 2018 um persónuvernd og meðferð persónuupplýsinga ( „ persónuverndarlög “ ) . Áréttað er að greiðslukortaupplýsingar eru aldrei aðgengilegar okkur . Í Persónuverndarstefnu Pay , sem aðgengileg er á vefsíðu www.siminn.is / pay og í Appinu , er að finna nánari upplýsingar um hvernig unnið er með þær upplýsingar sem safnast við skráningu í lausnina og notkun hennar . Persónuverndarstefna þessi skal teljast hluti af samningi þessum og skal notandi því kynna sér hana vel áður en hann hefur notkun á lausninni . Nánari upplýsingar um þær öryggisráðstafanir sem Farsímagreiðslur nota til að vernda persónuupplýsingar notenda Pay eru að finna í gr. 6. 1.5 . Kvittanir söluaðila Í hvert sinn sem notandi greiðir fyrir vörur eða þjónustu með lausninni munu Farsímagreiðslur óska eftir afriti af greiðslukvittun frá viðkomandi söluaðila í þeim tilgangi að geta birt notanda kvittunina í Pay . Hafi notandi samþykkt það sérstaklega í Appinu getur hann einnig fengið greiðslukvittanir sínar birtar í Pay þótt hann hafi ekki notað Pay við framkvæmd greiðslu , svo lengi sem hann greiddi með greiðslukorti sem skráð er í Pay . Slíkt er einungis mögulegt þegar um greiðslu hjá söluaðila er að ræða sem býður upp á greiðsluúrræði Pay . 2.1 . Notkunarmöguleikar Með Pay getur notandi greitt fyrir vöru og / eða þjónustu á sölustað sem býður upp á greiðslur með Pay . Hafi notandi skráð fleiri greiðslukort í Pay er það alfarið á ábyrgð notanda að gæta þess að velja rétt greiðslukort við hverja notkun á Pay . Þegar notandi velur að greiða með Pay ( t.d. til að greiða fyrir vöru eða þjónustu ) er leitað eftir úttektarheimild fyrir upphæðinni hjá kortaútgefanda viðkomandi korts sem notandi hefur valið . Á framangreint bæði við um debet - og kreditkort . Kortaútgefandi metur hvort umbeðin úttekt sé heimiluð af greiðslukortinu . Hafni kortaútgefandi umbeðinni úttekt af greiðslukortinu er færslunni hafnað í Pay . Þegar notandi hefur auðkennt og samþykkt greiðslu með Pay getur hann ekki afturkallað greiðsluna . Upplýsingar um greiðslusögu í Pay eru aðgengilegar notanda í Appinu meðan hann hefur virkan notendaaðgang . Notanda er með öllu óheimilt að nota Pay : til að áreita aðra notendur Pay eða þriðju aðila ; til að ná í fjármuni af öðru greiðslukorti en sínu eigin , eða fyrirtækjakorti sem notandi hefur fengið rétt til að nota , eða til að ná í fjármuni eða færa fjármuni með óheiðarlegum eða saknæmum hætti ( eða aðstoða aðra við að gera slíkt ) ; til að framkvæma aðgerðir sem brjóta gegn skilmálum þessum , lögum og / eða stjórnsýslufyrirmælum ; til að eiga frumkvæði að , eða hafa milligöngu um , óumbeðin samskipti við einn eða fleiri notendur Pay ( s.k. „ spam “ ) ; til að falsa , brjóta , breyta , skemma , trufla eða á nokkurn annan hátt , að hafa áhrif á öryggi og öryggisþætti lausnarinnar í þeim tilgangi að skoða eða misnota upplýsingar sem eru notanda óviðkomandi . Verði notandi var við veikleika í öryggisþáttum ber honum að tilkynna okkur um það án tafar ; og / eða til að brjóta gegn höfunda - eða hugverkarétti Farsímagreiðslna , Símans og / eða dótturfélags þess ; Verðum við vör við ofangreinda notkun á lausninni áskiljum við okkur rétt til að læsa fyrirvaralaust aðgangi viðkomandi notanda að Pay og rifta um leið samningi þessum , sbr. gr. 3. og 4.2 . í skilmálum þessum . 2.3 . Vildar - og meðlimakort söluaðila Í gegnum Pay getur notandi sótt um og / eða virkjað vildar - og meðlimakort frá samstarfsaðilum okkar , og notið afsláttarkjara með notkun á lausninni . Notkun á vildar - og meðlimakortunum er háð samþykki á skilmálum samstarfsaðila okkar sem eftir atvikum eru birtir , fyrir hönd samstarfsaðila , í lausninni . Þegar notandi hefur skráð vildar - og / eða meðlimakort í lausnina getur hann notið þeirra afsláttarkjara sem viðkomandi söluaðilar veita með notkun á greiðslukortum þeim sem notandi hefur jafnframt skráð í lausnina . Farsímagreiðslur hafa enga aðkomu að því sambandi sem stofnast milli notanda og viðkomandi söluaðila hvað varðar notkun á vildar - eða meðlimakorti þess síðarnefnda , að öðru leyti en að hafa milligöngu hvað varðar umsókn um skráningu og / eða virkjun á kortinu . Söluaðili hefur þannig t.a.m. ákvörðunarvald yfir því hvort / hvaða afsláttarkjör skuli veita notanda á grundvelli kortsins , hvernig nota má kortið o.s.frv . Þá ber söluaðili alfarið ábyrgð gagnvart notanda komi upp ágreiningur um afsláttarkjör og virkjun á slíkum kjörum , þ.á m. hjá söluaðila og eftir atvikum þriðju aðilum . Um vinnslu Farsímagreiðslna á persónuupplýsingum notanda fyrir hönd söluaðila vísast í Persónuverndarstefnu Pay auk þess sem vísað er í persónuverndarstefnu söluaðila . 2.4 . Tilboðsgátt samstarfsaðila Í gegnum Pay getur notandi valið um að virkja afslætti og / eða tilboð frá samstarfsaðilum okkar á vörum / þjónustu samstarfsaðila og / eða þriðja aðila . Virkjun tilboða / afslátta er háð samþykki á skilmálum viðkomandi samstarfsaðila . Farsímagreiðslur hafa enga aðkomu að því sambandi sem stofnast milli notanda og viðkomandi samstarfsaðila og mögulega þriðja aðila hvað varðar notkun á afsláttarkjörum / tilboðum í tilboðsgáttinni . Hlutverk Farsímagreiðslna er aðeins að hafa milligöngu hvað varðar birtingu á umræddum afsláttum / tilboðum , að halda utan um hvaða notendur hafa virkjað hvaða afslætti / tilboð , og að senda markaðsskilaboð til notenda í gegnum appið ( e. push notification ) samkvæmt fyrirmælum samstarfsaðila . Samstarfsaðili hefur alfarið ákvörðunarvald yfir því hvort og hvaða afsláttarkjör eða tilboð eru í boði á hverjum tíma og hvort slíkir afslættir / tilboð eru háð einhverjum skilyrðum . Þá ber viðkomandi samstarfsaðili alfarið ábyrgð gagnvart notanda komi upp ágreiningur um afsláttarkjör og virkjun á slíkum kjörum . Í þeim tilvikum þar sem afsláttarkjör / tilboð eru háð sérstöku skilyrði , t.d. að tilboð sé einungis í boði fyrir viðskiptavini samstarfsaðila , kann samstarfsaðili að fela Farsímagreiðslum að sannreyna hvort notandi Pay uppfylli slík skilyrði í samstarfi við viðkomandi samstarfsaðila . Um vinnslu Farsímagreiðslna á persónuupplýsingum notanda fyrir hönd samstarfsaðila vísast í Persónuverndarstefnu Pay auk þess sem vísað er í persónuverndarstefnu samstarfsaðila . Í gegnum Pay getur notandi valið um að virkja sérstaka gátt til að geta skráð ökutæki í og úr gjaldskyldu bílastæði og um leið greitt fyrir bílastæðið með Pay . Virkjun bílastæðagáttarinnar er háð samþykki á skilmálum þeirrar gáttar . Nánari upplýsingar um virknina , þ.m.t. varðandi notkun og greiðslur fyrir gjaldskyld bílastæði , eru að finna í skilmálum bílastæðavirkninnar í Appinu . Um vinnslu Farsímagreiðslna á persónuupplýsingum notanda í tengslum við bílastæðavirknina vísast einnig til skilmála bílastæðavirkninnar í Appinu . Vakin er athygli á því að Farsímagreiðslur kunna að koma fram sem sameiginlegur ábyrgðaraðili vegna vinnslu persónuupplýsinga í tengslum við gjaldskyld stæði , ásamt viðkomandi innheimtuaðila gjaldskyldra bílastæða , eins og nánar er lýst í skilmálunum . Læsing aðgangs Farsímagreiðslur áskilja sér rétt til að læsa aðgangi notanda að Pay án fyrirvara í eftirfarandi tilvikum , ef : notandi óskar eftir því símleiðis í síma 800-7000 ( t.d. ef snjalltæki notanda hefur týnst eða ef grunur eru uppi um að þriðji aðili hafi komist yfir aðgangsupplýsingar notanda ) , greiðslukorti notanda , sem skráð eru í Pay , hefur verið lokað , notandi notar Pay með óheimilum hætti , sbr. gr. 2.2 . , eða aðstoðar aðra við að gera slíkt , grunur er uppi , að mati okkar , um að aðgangur notanda sé notaður með saknæmum hætti , hvort sem það er af óviðkomandi aðila eða notanda sjálfum , aðrar ótilgreindar ástæður eru fyrir hendi sem við teljum nægjanlegar til að læsa aðgangi í þeim tilgangi að vernda öryggi notanda , annarra notenda og / eða Appsins , okkur er það skylt samkvæmt lögum eða fyrirmælum stjórnvalda eða dómstóla . Við læsingu á aðgangi reynum viðað tilkynna notanda um læsinguna við fyrsta tækifæri , annað hvort áður eða strax eftir að aðgangur hefur verið læstur . Í tilkynningu frá okkur er upplýst um ástæðu og tímasetningu læsingar , nema óheimilt sé skv. lögum eða stjórnvaldsfyrirmælum að veita slíkar upplýsingar . Við áskiljum okkur þó rétt til að tilkynna ekki um ástæður læsingar ef við teljum slíkar upplýsingar geta stefnt öryggi Pay eða aðgangi notandans eða annarra notenda í hættu . Læsing aðgangs felur ekki í sér uppsögn / riftun samnings af hálfu okkar , sbr. gr. 4 , nema slíkt sé sérstaklega tekið fram . Upplýsingar um notanda , þ. á m. greiðslusaga hans og greiðslukvittanir , varðveitast áfram í Appinu þrátt fyrir að aðgangi hans hafi verið læst , þar til samningi er sagt upp eða rift , sbr. gr. 4 og Persónuverndarstefnu Pay . Aðgangi notanda að Pay verður ekki lokað nema með uppsögn eða riftun þessa samnings . Vakin er athygli á því að læsing aðgangs , sbr. gr. 3 , hefur ekki í för með sér uppsögn samnings og lokun aðgangs . Notandi getur lokað aðgangi sínum að Pay hvenær sem er , með því að eyða aðgangi sínum í Appinu ( undir flipanum „ Eyða aðgangi “ ) . Með því að eyða aðgangi í Appinu er notandi um leið að segja upp samningi þessum . Uppsögn notanda tekur gildi strax . Hafi snjalltæki notanda týnst eða verið stolið getur notandi tilkynnt okkur um uppsögn í Netspjalli Símans á siminn.is eða haft samband í síma 800-7000 . Hafi notandi sagt upp fjarskiptaþjónustu hjá sínu fjarskiptafyrirtæki hefur það ekki í för með sér uppsögn á Pay . Vakin er athygli á að eyðing Appsins Pay úr snjalltæki notanda felur ekki í sér uppsögn á samningi þessum eða eyðingu á aðgangi notandans . Ef notandi eyðir aðgangi sínum í Appinu og segir þar með upp samningi þessum mun hann ekki lengur geta nýtt sér lausnina Pay . Við getum sagt upp samningi þessum við notanda hvenær sem er með eins mánaðar fyrirvara . Skal slík uppsögn berast notanda skriflega , svo sem með tölvupósti . Við þurfum ekki að tilgreina ástæðu uppsagnar , en einkum gæti uppsögn átt sér stað ef notandi brýtur gegn skilmálum Pay eða öðrum viðeigandi skilmálum okkar , stofnar öryggi Pay í hættu eða fylgir ekki fyrirmælum okkar . Að uppsagnarfresti liðnum lokast sjálfkrafa aðgangur notanda að Pay . Við áskiljum okkur rétt til að rifta samningnum án fyrirvara og þar með eyða aðgangi notanda fyrirvaralaust , ef eitthvert neðangreindra skilyrða á við : notandi fer ekki eftir skilmálum þessum , lögum eða stjórnvaldsfyrirmælum við notkun á Pay , notandi fer ekki að fyrirmælum okkar við notkun Pay , notandi hefur í frammi ógnandi hegðun gagnvart starfsfólki okkar , Símans eða öðrum notendum Pay , ef okkur er það skylt skv. fyrirmælum frá stjórnvöldum eða dómstólum . Um varðveislu upplýsinga um notanda og greiðslusögu hans fer skv. gr. 5 í Persónuverndarstefnu Pay . Ópersónugreinanleg gögn um notkun notanda á lausninni varðveitast áfram ótímabundið . Hafi Farsímagreiðslur rift samningi við notanda vegna athæfis sem varðar við lög eða stjórnvaldsfyrirmæli áskilja Farsímagreiðslur sér rétt til að leita réttar síns eða kæra viðkomandi til lögreglu . Slíkur réttur skal einnig vera til staðar vakni grunur um saknæma háttsemi jafnvel þó svo að Farsímagreiðslur ákveði að rifta ekki samningi við notanda . Ábyrgð 5.1 . Ábyrgð notanda Öll notkun Pay er á ábyrgð notanda . Notandi ber ábyrgð á aðgangsupplýsingum sínum að Pay og öryggi þeirra , sbr. gr. 6 . Hið sama á við um greiðslukortaupplýsingar sem hann skráir í Pay . Ber honum að koma í veg fyrir að óviðkomandi aðili komist yfir snjalltæki hans ( sem tengt er Pay ) og aðgangsupplýsingar hans . Hafi snjalltæki notanda týnst eða verið stolið ber notandi ábyrgð á því að biðja okkur um að læsa aðgangi sínum , sbr. gr. 3 . Notandi ber ábyrgð á því að næg heimild / innistæða sé á greiðslukorti þegar hann framkvæmir greiðslu með Pay . Notandi viðurkennir og samþykkir með skilmálum þessum að allar greiðslur eru óafturkræfar ef auðkenni notanda hefur verið notað til staðfestingar í Pay . Notandi ber ábyrgð á að fylgjast með greiðslusögu sinni á Pay í Appinu . Telji notandi að greiðsla hafi átt sér stað án hans heimildar og / eða án auðkenningar í Pay ber honum að tilkynna okkur slíkt án tafar . Ábyrgð Farsímagreiðslna Komi í ljós galli í lausninni , sem veruleg áhrif hefur á virkni lausnarinnar , ber Farsímagreiðslum að lagfæra hann sé slíkt mögulegt . Verði notandi fyrir tjóni í tengslum við notkun lausnarinnar bera Farsímagreiðslur enga ábyrgð á slíku tjóni megi rekja það til vanrækslu notanda eða brota hans á skilmálum þessum . Það sama á við hafi notandi notað lausnina með saknæmum eða ólögmætum hætti eða hafi notandi veitt þriðja aðila aðgang að Pay . Farsímagreiðslur bera ekki ábyrgð á að vinnsla í lausninni stöðvist tímabundið . Þá bera Farsímagreiðslur enga ábyrgð á þeim vörum / þjónustu sem notandi greiðir fyrir með Pay , þeirri færsluhirðingu sem á sér stað í tengslum við notkun Pay , réttleika þeirra gagna sem berast frá söluaðila , eða annarra atvika sem tengjast þjónustu þriðju aðila eða atriðum sem notandi lausnarinnar ber sjálfur ábyrgð á samkvæmt skilmálum þessum . Það sama á við um ábyrgð á tjóni sem rekja má til sambandsleysis eða rofa á fjarskiptum . Farsímagreiðslur bera í engu tilviki ábyrgð á öðru en beinu tjóni notanda . Þannig bera Farsímagreiðslur ekki ábyrgð á rekstrartapi notanda og / eða þriðja aðila , né heldur afleiddu tjóni slíkra aðila , þ.m.t. glötuðum ágóða eða ráðgerðum sparnaði , hvort sem tjónið er rakið til galla , skemmda eða eyðileggingar á lausninni eða til annarra ástæðna , jafnvel þó að Farsímagreiðslum hafi verið tilkynnt um möguleikann á slíku tjóni . Í öllum tilvikum skal ábyrgð Farsímagreiðslna , þ.á m. vegna hvers konar mistaka , villna , vanrækslu ( svo sem í tengslum við öryggisráðstafanir ) , truflana , tafa , tjóns eða galla á lausninni , takmarkast við kr. 200.000 , að því marki sem heimilt er á grundvelli ófrávíkjanlegra laga . Ef Farsímagreiðslur geta ekki uppfyllt skyldur sínar vegna neyðarréttarlegra eða óviðráðanlegra atvika ( force majeure ) falla skuldbindingar hans , þ.m.t. möguleg bótaábyrgð , niður á meðan slíkt ástand varir . 6.1 . Öryggisráðstafanir á ábyrgð notanda Notandi ber ábyrgð á að gæta öryggis aðgangsupplýsinga sinna að Pay , svo sem PIN-númeri sínu . Notandi skal eftir fremsta megni reyna koma í veg fyrir misnotkun á aðgangi hans að Pay , t.d. með því að veita aldrei þriðja aðila aðgang að snjalltæki sínu þar sem Pay er aðgengilegt eða með því að læsa snjalltæki með kóða eða takkalæsingu . Notandi á ekki að upplýsa aðra um slíka aðgangskóða . Gruni notanda að aðgangsupplýsingum hans , t.d. PIN-númeri , hafi verið stolið eða þær notaðar í leyfisleysi af þriðja aðila , ber notanda að breyta PIN-númeri sínu án tafar og hafa samband við okkur . Ef símtækið , sem notandi hefur til umráða til að nýta Pay , tapast eða er stolið ber notanda að læsa aðgangi sínum með því að tilkynna atvikið til okkar um leið , sbr. gr. 3 . Greiðsla , sem framkvæmd hefur verið með Pay og sem hefur verið auðkennd með réttum upplýsingum frá notanda , telst gild og samþykkt af notanda . Ef annar aðili hefur aðgang að þessum upplýsingum og tekst að komast í gegnum auðkennis - og öryggisathugun að aðgangi notanda , áskilja Farsímagreiðslur sér rétt til að líta svo á að greiðslur sem kunna að vera framkvæmdar með Pay séu samþykktar af notanda og ábyrgist félagið ekki tjón sem af þeim hlýst . Teljum við að gögn og upplýsingar bendi til þess að greiðsla , sem notandi hefur tilkynnt sem ranga , hafi í raun verið samþykkt og staðfest af notanda eða með réttum öryggisupplýsingum notanda , áskiljum við okkur rétt til að bakfæra leiðréttingu sem kann að hafa farið fram á grundvelli tilkynningar notanda um meinta óheimila greiðslu . Einnig kann aðgangi notanda að Pay að verða læst tímabundið , ef við teljum ástæðu til , svo sem ef við teljum vafa leika á auðkenningu notanda . Hið sama á við um notkunarmöguleika notanda í Appinu . Við gætum öryggis Pay með m.a. eftirfarandi ráðstöfunum : ekki eru vistaðar eða aðgengilegar greiðslukortaupplýsingar notanda hjá okkur , öll samskipti í Pay eru dulkóðuð , allar upplýsingar um notendur Pay og notkun þeirra í Appinu eru varðveittar í öruggu hýsingarumhverfi hjá vinnsluaðila Pay sem vottað er skv. upplýsingaöryggisstaðlinum ISO 27001 , og upplýsingar um notanda verða ekki afhentar eða unnar af þriðja aðila nema skv. skýrri lagaheimild , ákvörðun stjórnvalda eða dómstóla , á grundvelli undirritaðs vinnslusamnings eða með samþykki notanda , sbr. einnig Persónuverndarstefnu Pay . Kostnaður Lausnin er veitt notendum Pay að kostnaðarlausu og er ekkert skráningargjald , mánaðar - eða árgjald gjaldfært vegna notkunar á Pay Appinu . Engin þóknun er gjaldfærð þegar greiðsla er framkvæmd með Pay . Notandi ber eftir sem áður ábyrgð á greiðslu gjalda vegna fjarskiptaþjónustu sem hann kaupir frá sínu fjarskiptafélagi vegna notkunar á snjalltæki sínu , t.d. notkun á gagnamagni . Hið sama á við um gjöld sem viðskiptabanki , kortaútgefandi eða færsluhirðir notanda kann að gjaldfæra notanda um vegna þjónustu sem þessir aðilar veita honum , t.d. vegna notkunar á greiðslukorti notanda sem skráð er í Pay . Höfunda - og hugverkaréttur ‍ Samningur þessi hefur ekki í för með sér neins konar yfirfærslu á höfunda - eða hugverkarétti frá Farsímagreiðslum , Símanum eða dótturfélögum þess til notanda . Allt innihald Appsins og vefsvæðis er í eigu Farsímagreiðslna , Símans eða dótturfélaga þess , þar með talið vörumerkið Pay , texti , hönnun , grafík , ljósmyndir , myndir og ritstýrt efni er varið höfundarétti . Notanda er einungis heimilt að nýta sér upplýsingar eða efni af vefsíðu Símans eða Appinu Pay til persónulegra nota í samræmi við skilmála þessa . Dreifing , fjölföldun eða endurútgáfa af höfundavörðu efni Farsímagreiðslna , Símans eða dótturfélaga þess er með öllu óheimil . 9.1 . Tæknilegar breytingar eða uppfærslur Við áskiljum okkur rétt til að gera tæknilegar breytingar eða uppfærslur á Pay þegar þörf krefur , þ.á m. til að bæta lausnina . Munum við tilkynna notendum um slíkar breytingar í þeim tilvikum sem þær gætu haft áhrif á notkun á Pay eftir því sem unnt er . Munu tilkynningar birtast á vefsíðu Pay ( www.siminnpay.is ) . 9.2 . Breytingar á skilmálum Pay Við áskiljum okkur rétt til að uppfæra skilmála þessa . Nýjasta útgáfa skilmála þessa er aðgengileg á vefsíðu Pay ( www.siminnpay.is ) og í gegnum Appið . Breytingar á skilmálum Pay verða kynntar notendum með skriflegum hætti , svo sem með skilaboðum í gegnum Appið eða tölvupósti . Samþykki notandi ekki breytta skilmála Pay getur notandi ekki lengur nýtt sér lausnina eftir að breyttir skilmálar taka gildi og verður aðgangi hans þá sjálfkrafa læst og aðgangi hans eytt að einum mánuði liðnum . Farsímagreiðslum er heimilt að framselja , að hluta eða öllu leyti , réttindi sín og skyldur samkvæmt samningi þessum með tilkynningu til notanda en notanda er það óheimilt án samþykkis Farsímagreiðslna . Þá er Farsímagreiðslum heimilt að útvista verkefnum í tengslum við samning þennan , að hluta eða öllu leyti , til þriðja aðila , í samræmi við heimildir laga . Samskipti við notanda Farsímagreiðslur áskilja sér rétt til að senda notanda skilaboð sem tengjast notkun eða virkni Pay , svo sem með því að senda tölvupóst , SMS eða skilaboð í gegnum Appið . Farsímagreiðslur áskilja sér jafnframt rétt til að óska eftir samþykki notanda til að senda honum markaðsskilaboð , þ.á m. frá þriðja aðila . Unnt er að afturkalla slíkt samþykki hvenær sem er . Óski notandi þess að koma á framfæri ábendingu eða kvörtun vegna Pay er unnt að hafa samband í Netspjallið á siminn.is eða með því að hafa samband í síma 800-7000 . Komi upp ágreiningur milli notenda Pay , hvort sem er í samskiptum milli þeirra eða viðskiptum sem tengjast notkun á Pay , ber notendum að reyna ná sátt sín á milli . Við berum enga ábyrgð á ágreiningi milli notenda Pay og verður ekki milligönguaðili vegna slíks ágreinings . 12.2 . Ágreiningur milli notanda og söluaðila / færsluhirðis / kortaútgefanda Við berum ekki ábyrgð á ágreiningi milli notanda og söluaðila og / eða þess færsluhirðis sem þjónustar viðkomandi söluaðila , sbr. einnig gr. 5.2 . Jafnframt berum við ekki ábyrgð á virkni , útgáfu eða greiðsluheimild þess greiðslukorts sem notandi Pay skráir í lausnina . Ágreining um slík atriði þarf að bera undir kortaútgefanda greiðslukortsins . Annað Við áskiljum okkur rétt til að hætta að bjóða lausnina Pay hvenær sem er án sérstakra skýringa . Komi til þess verður notendum tilkynnt um það með hæfilegum fyrirvara . Lögsaga og varnarþing Um skilmála þessa og lausnina Pay gilda íslensk lög . Rísi ágreiningur milli notanda og Farsímagreiðslna vegna lausnarinnar Pay , sem ekki reynist unnt að leysa með farsælum hætti milli aðila , skal reka málið fyrir Héraðsdómi Reykjavíkur . Gildistími Skilmálar þessir eru gefnir út af Farsímagreiðslum . Skilmálarnir tóku gildi þann 22. febrúar 2018 og voru uppfærðir síðast í október 2019 . Frekari leiðbeiningar um notkun og virkni Snjallari Bíla eru aðgengilegar hér á vefnum . Síminn sendir næst skilaboð til viðkomandi með leiðbeiningunum hvernig hægt er að virkja aðganginn að lausninni . Ákveði notandi að deila aðgangsupplýsingum með þriðja aðila , eða á annan hátt veita þriðja aðila aðgang að aðgangi sínum að Snjallari Bílum , skal það alfarið vera á ábyrgð notanda . Telji notandi að óviðkomandi þriðji aðili hafi komist yfir aðgang hans skal hann tilkynna það tafarlaust til Símans , sbr. gr. 7.3 . Berist Símanum fyrirspurnir frá aukanotanda sem varða aðgang hans að lausninni , eyðingu upplýsinga um hann eða annað sem tengist vinnslu upplýsinga um hann við notkun lausnarinnar mun Síminn eftir fremsta megni beina slíkum beiðnum áfram til notanda , nema í þeim tilvikum sem Símanum telur að félaginu sé heimilt eða skylt að bregðast við fyrirspurninni án frekari aðkomu notanda . Skilmálar þessir gilda , eftir því sem við á , um notkun aukanotanda á lausninni þ.m.t. , en þó ekki takmarkað við , gr. 2.5 . Um leið og notandi byrjar að nota lausnina fyrirgerir notandi hins vegar rétti sínum til þess að falla frá samningnum . Lausn virkjuð Til þess að virkja lausnina þarf notandi að tengja kerfið við tækjabúnað ( t.d. ökurita ) . Frekari leiðbeiningar um tengingu búnaðar við lausnina má finna á www.siminn.is . Upplýsingar um aukanotendur eru aðgengilegar notanda með aukinn aðgang í gegnum vefviðmót og smáforrit ( Appi ) lausnarinnar . Notandi ber ábyrgð á uppsetningu á tækjabúnaði nema um annað sé samið og greitt fyrir á grundvelli gjaldskrár Símans . Í þeim tilvikum sem Síminn hefur útvegað leiðbeiningar og fyrirmæli um tengingu búnaðar við ökutæki skal notandi fylgja þeim í hvívetna . Um ábyrgð á tækjabúnaði sem notandi hefur keypt af Símanum skal fara eftir því sem segir í gr. 4.2 . Þóknun Þóknun 3.1 . Notandi er gjaldfærður mánaðarlega fyrirfram fyrir notkun lausnarinnar . Annað Notandi ber eftir sem áður ábyrgð á greiðslu gjalda vegna fjarskiptaþjónustu sem hann kaupir frá sínu fjarskiptafélagi vegna notkunar á snjalltæki sínu , t.d. notkun á gagnamagni . Framangreint tekur ekki til greiðslu vegna þess búnaðar sem notandi kýs að tengja við lausnina , sbr. gr. 2.4 . 4.2 Ábyrgð Símans Komi í ljós innan árs frá afhendingu búnaðar ( eða innan tveggja ára sé notandi neytandi í skilningi neytendalaga ) að tækjabúnaðurinn er gallaður ber Símanum að gera við eða útvega notanda nýjan búnað í samræmi við meginreglur laga um lausafjárkaup . Það sama gildir um galla í kerfinu , komi í ljós galli í því ber Símanum að gera við það í samstarfi við Modus . Þá ber Síminn ekki ábyrgð á mögulegu tjóni eða skemmdum sem kunna að verða á bifreið notanda við uppsetningu eða tengingu búnaðarins , nema um annað hafi verið samið sbr. gr. 2.4 . Í öllum tilvikum skal ábyrgð Símans , vegna hvers konar mistaka , villna , vanrækslu , truflana , tafa , tjóns eða galla á lausninni takmarkast við jafnvirði þeirrar þóknunar sem notandi hefur sannanlega greitt Símanum fyrir lausnina á síðustu 3 mánuðum fyrir það atvik sem orsakaði umrætt tjón , að því marki sem heimilt er á grundvelli ófrávíkjanlegra laga . Ef aðili getur ekki uppfyllt skyldur sínar vegna neyðarréttarlegra , óviðráðanlegra atvika ( force majeure ) falla skuldbindingar hans , þ.m.t. möguleg bótaábyrgð , niður á meðan slíkt ástand varir . Höfunda - og hugverkaréttur Allur hugverkaréttur að kerfinu er annað hvort eign Símans eða þriðja aðila , þ.á m . Dreifing , fjölföldun , endurútgáfa eða annars konar sambærileg notkun af höfundavörðu efni Símans eða Modus er með öllu óheimil . 6.1 ‍ Við notkun þjónustunnar verða til upplýsingar um notkun þeirra bifreiða sem tengdar hafa verið kerfinu , þ.á m. um staðsetningu , aksturslag , bilanir og / eða viðhaldsþörf bifreiðanna . Breytingar og samskipti 7.1 Tæknilegar breytingar eða uppfærslur ‍ Síminn áskilur sér rétt til að gera tæknilegar breytingar eða uppfærslur á Snjallari Bílum þegar þörf krefur , þ.á m. til að bæta lausnina . Mun Síminn tilkynna notanda um slíkar breytingar í þeim tilvikum sem slíkar breytingar geta haft áhrif á notkun á Snjallari Bíla eftir því sem unnt er . 7.2 Breytingar á skilmálum Snjallari Bíla ‍ Síminn áskilur sér rétt til að uppfæra skilmála þessa . Hvers konar samskiptum til Símans , þ. á m. ábendingar og kvartanir , skulu fara fram með eftirfarandi hætti : í Þjónustuveri Símans 800-7000 Í Netspjalli Símans á siminn.is Frekari upplýsingar um tilkynningaraðferð og / eða -form gætu verið birtar á vefsvæðinu www.siminn.is eða í skilaboðum frá Símanum til notanda og eftir atvikum aukanotanda . og Persónuverndarstefnu Símans . Með sama hætti felur það ekki í sér uppsögn á samningi fjarlægi notandi tækjabúnað úr bifreið sinni eða aftengi hann kerfið með öðrum hætti . ‍ Síminn áskilur sér rétt til að rifta samningnum án fyrirvara og þar með eyða aðgangi notanda , og eftir atvikum aukanotanda , fyrirvaralaust ef eitthvert neðangreindra skilyrða á við : notandi eða aukanotandi fer ekki eftir skilmálum þessum , lögum eða stjórnvaldsfyrirmælum við notkun á Snjallari Bílum , sbr. einkum gr. 2.5 . Hafi Síminn rift samningi við notanda vegna athæfis sem varðar við lög eða stjórnvaldsfyrirmæli áskilur Síminn sér rétt til að leita réttar síns eða kæra viðkomandi til lögreglu . Slíkur réttur skal einnig vera til staðar vakni grunur um saknæma háttsemi jafnvel þó svo að Síminn ákveði að rifta ekki samningi við notanda . Framangreint á einnig við um athæfi eða háttsemi aukanotanda . Lögsaga og varnarþing ‍ Um skilmála þessa gilda íslensk lög . Rísi ágreiningur milli notanda og Símans vegna lausnarinnar Snjallari Bílar , sem ekki reynist unnt að leysa með farsælum hætti milli aðila , skal reka málið fyrir Héraðsdómi Reykjavíkur . Gildistími Skilmálar þessir eru gefnir út af Símanum og gilda frá 1. september 2018 og til þess tíma er nýir skilmálar taka gildi . Smáforrit ( app ) fyrir Sjónvarp Símans 2.1 ‍ Við virkjun þjónustunnar Sjónvarp Símans appið , samþykkir viðskiptavinur neðangreinda skilmála og verð fyrir þjónustuna , eftir því sem við á . Til þess að virkja „ Þættir í símann “ þarf viðskiptavinur að hafa gilda farsímaáskrift eða hafa skráð númer í fyrirframgreiddri farsímaþjónustu með reglulegum áfyllingum . Segi viðskiptavinur upp farsímaáskrift hjá Símanum eða engin virkni verður á fyrirframgreiddri farsímaþjónustu í mánuð eða lengur , þá lokast fyrir aðgang að Þættir í símann . Getur Síminn ákveðið að fjarlægja myndefni úr þjónustunni án nokkurs fyrirvara eða tilkynningar .